كسفت حد قبل كدا في طلب طلبه منك؟  (حصل فعلا" و لكن ممكن يكون الحد ده انا لبيته له الطلب مرة و مطلعش على قدر المسئولية او استهان بموقفى فيما بعد فاذا تكرر نفس الموقف فاعتذر له بادب بدون ما افكره باللى فات)    لو كنت مقتنع بوجهة نظر في شغلك وشايف انها الصح والمدير طلب منك تغيرها وتعمل الي في دماغه تعمل ايه؟    (اذا كانت اقتراحاته فى صالح العمل رايه طبعا" اللى بيمشى لانه فى الاخر المصلحة واحدة لكن فى موقف تسبب لى فى تاخير الترقية بتاعتى سنة كاملة كان فيه مدير جديد و فيه حاجة معينة مش من اختصاصنا نعملها و بيلحوا فيها و احنا رافضين لما جه المدير الجديد صمم عليها حتى بعد ما وضحت له انهم حاولوا قبل كده مع المدير السابق و رفض يعملهم الحاجة دى فالمدير الجديد صمم و انا كنت متاكد انه مش لمصلحة الشغل و لكن لاثبات موقف لنفسه  رفضت التنفيذ فكتب لى مذكرة رسمية بوجوب عمل هذا الشىء و انا رديت عليها بالرفض فكتب لى جزاء و كان ده يوم 9/1/2005 و الترقية كانت فى اخر الشهر فطبعا" مشى الجزاء و توقفت الترقية عام كامل  بقى ان احكى لك انى لم اعتذر للمدير الا بعد ان تاكد انى لن اترقى هذا العام فاعتذرت له و اوضحت له ان سبب اعتذارى ليس عدولا" عن رايى و لكن لانى لم احترم سنه و خبرته و انه زى والدى  و و الله لم يكن هذا الكلام نفاقا" و لكن الاحترام شىء و الاختلاف فى العمل شىء اخر  صدعتك)